CELEX: 31988R0423
Language: el
Date: 1988-02-15 00:00:00
Title: Κανονισμός (ΕΟΚ) αριθ. 423/88 της Επιτροπής της 15ης Φεβρουαρίου 1988 για τροποποίηση του κανονισμού (ΕΟΚ) αριθ. 3351/87 για καθιέρωση μέτρου υπέρ του ισπανικού αραβοσίτου που αποστέλλεται προς την Κοινότητα με τη σύνθεσή της στις 31 Δεκεμβρίου 1985

Avis juridique important

|

31988R0423

Κανονισμός (ΕΟΚ) αριθ. 423/88 της Επιτροπής της 15ης Φεβρουαρίου 1988 για τροποποίηση του κανονισμού (ΕΟΚ) αριθ. 3351/87 για καθιέρωση μέτρου υπέρ του ισπανικού αραβοσίτου που αποστέλλεται προς την Κοινότητα με τη σύνθεσή της στις 31 Δεκεμβρίου 1985  

Επίσημη Εφημερίδα αριθ. L 042 της 16/02/1988 σ. 0015 - 0015

***** ΚΑΝΟΝΙΣΜΟΣ (ΕΟΚ) αριθ. 423/88 ΤΗΣ ΕΠΙΤΡΟΠΗΣ  της 15ης Φεβρουαρίου 1988  για τροποποίηση του κανονισμού (ΕΟΚ) αριθ. 3351/87 για καθιέρωση μέτρου υπέρ του ισπανικού αραβοσίτου που αποστέλλεται προς την Κοινότητα με τη σύνθεσή της στις 31 Δεκεμβρίου 1985  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 90,  Εκτιμώντας:  ότι, για να διευκολυνθεί η διάθεση του ισπανικού αραβοσίτου, ο κανονισμός (ΕΟΚ) αριθ. 3351/87 της Επιτροπής (1), όπως τροποποιήθηκε τελευταία από τον κανονισμό (ΕΟΚ) αριθ. 4026/87 (2), καθιέρωσε μέτρο υπέρ του ισπανικού αραβοσίτου που αποστέλλεται προς την Κοινότητα και διατίθεται στην κατανάλωση πριν από τις 29 Φεβρουαρίου 1988· ότι το μέτρο αυτό τεκμηριώθηκε από την εφαρμογή της συμφωνίας μεταξύ της Ευρωπαϊκής Οικονομικής Κοινότητας και των Ηνωμένων Πολιτειών, που εγκρίθηκε από την απόφαση 87/224/ΕΟΚ του Συμβουλίου (3) που καθιστά δυσχερή τη διάθεση του ισπανικού αραβοσίτου στην εγχώρια αγορά· ότι το μέτρο αυτό πρέπει να παραταθεί για το χρόνο που είναι αναγκαίος για την εκτέλεση των υποχρεώσεων που προκύπτουν από την προαναφερθείσα συμφωνία, για το 1987· ότι θα πρέπει, συνεπώς, να παραταθεί η περίοδος εφαρμογής του εν λόγω μέτρου·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 2 δεύτερο εδάφιο του κανονισμού (ΕΟΚ) αριθ. 3351/87 αντικαθίσταται από το ακόλουθο κείμενο:  «Εφαρμόζεται στα προϊόντα που τίθενται στην κατανάλωση πριν από την 1η Ιουλίου 1988».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 15 Φεβρουαρίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 317 της 7. 11. 1987, σ. 34.  (2) ΕΕ αριθ. L 378 της 31. 12. 1987, σ. 57.  (3) ΕΕ αριθ. L 98 της 10. 4. 1987, σ. 4.